Blankafrunta papago

La Blankafrunta papago (Pionus seniloides), estas unu el ok specioj de papagoj en la genro Pionus en la subfamilio Arinae de la familio Psittacidae, de afrikaj kaj amerikaj papagoj. Ĝi troviĝas en Kolombio, Ekvadoro, Peruo, kaj Venezuelo.

Taksonomio kaj sistematiko
La taksonomio de la Blankafrunta papago ne estas definitiva. La Internacia Ornitologia Komitato kaj la verko de BirdLife International nome Handbook of the Birds of the World konsideras ĝin plena specio.HBW and BirdLife International (2022) Handbook of the Birds of the World and BirdLife International digital checklist of the birds of the world. Versio 7a. Disponebla ĉe  Alirita la 13an de Decembro, 2022 La Sudamerika Klasiga Komitato de la American Ornithological Society (SACC) kaj la Taksonomio Clements traktas ĝin kaj la Prunkrona papago (P. tumultuosus) kiel subspecioj de la Makulvizaĝa papago laŭ la duvorta nomo P. tumultuosus.Remsen, J. V., Jr., J. I. Areta, E. Bonaccorso, S. Claramunt, A. Jaramillo, D. F. Lane, J. F. Pacheco, M. B. Robbins, F. G. Stiles, kaj K. J. Zimmer. Versio de 30a de Januaro 2023. A classification of the bird species of South America. American Ornithological Society.  Alirita la 30an de Januaro, 2023Clements, J. F., T. S. Schulenberg, M. J. Iliff, T. A. Fredericks, J. A. Gerbracht, D. Lepage, S. M. Billerman, B. L. Sullivan, kaj C. L. Wood. 2022. The eBird/Clements checklist of birds of the world: v2022. Elŝutita el  Alirita la 10an de Novembro, 2022 La SACC malakceptis disigi la Makulvizaĝan papagon en 2005, sed agnoskas, ke studo de 2007 sugestas, ke la disigo estas valida.

Aspekto
La blankafrunta papago estas 28 ĝis 30 cm longa kaj pezas ĉirkaŭ 229 g. La frunto de plenkreskulo estas blanka, kelkfoje kun kelkaj disaj rozkoloraj plumoj. Ilia krono, la cetero de ilia vizaĝo, ilia gorĝo kaj ilia brusto estas malhelviola aŭ obtuze viola kun prunrozaj makuloj. Ilia dorso, flugiloj kaj ventro estas verdaj. Iliaj subvostaj kovriloj kaj la bazo de ilia vosto estas ruĝaj; la cetero de ilia vosto estas verda kun iom da bluo sur la eksteraj plumoj. Ilia beko estas palflaveca kornokolora, iliaj irisoj estas malhelaj kun blankeca haŭto ĉirkaŭ ĝi, kaj iliaj kruroj kaj piedoj estas grizaj.Collar, N., J. del Hoyo, P. F. D. Boesman, G. M. Kirwan, kaj A. Bonan (2022). Speckle-faced Parrot (Pionus tumultuosus), versio 1.1. En Birds of the World (B. K. Keeney, Editor). Cornell Lab of Ornithology, Ithaca, NY, USA.  Alirita la 27an de Februaro, 2023

Distribuado kaj habitato
La blankafrunta papago troviĝas ekde okcidenta Venezuelo tra la orientaj Andoj de Kolombio kaj ambaŭ deklivaroj de Andoj en Ekvadoro ĝis nordokcidenta Peruo. Ĝi loĝas en la kanopeo kaj randoj de subtropikaj kaj moderklimataj arbaroj je altitudoj inter 1 500 kaj 3 200 m.

Kutimaro
Movoj
La blankafrunta papago estas tre nomada. Ĝi "ŝajnas ne esti loĝanta ie ajn" kaj povas fari laŭsezonajn altecajn movojn.

Manĝado
Oni konas malmulte pri la manĝokonduto aŭ dieto de la blankafrunta papago. Oni scias, ke ĝi manĝas fruktojn; oni identigis tiujn de Turpinia paniculata kaj membroj de la familio Clusiaceae.

Reproduktado
Oni supozas, ke la blankafrunta papago reproduktiĝas en novembro kaj decembro. Ĝia reprodukta biologio en naturo ne estas konata; en kaptiteco ĝia ovodemetado estas de kvar ovoj kaj la kovada periodo estas de ĉirkaŭ 26 tagoj. En naturo oni supozas, ke ĝi nestas en arbaj kavaĵoj kiel faras aliaj de sia genro.

 Referencoj 

 Bibliografio 
 Forshaw, Joseph M. & William T. Cooper (1978). Parrots of the World (2a eld.). Melbourne: Landsdowne. ISBN 0-7018-0690-7.

 Juniper, T., kaj M. Parr (1998). A Guide to the Parrots of the World. Pica Press, East Sussex. .

 Eksteraj ligiloj 

Kategorio:Papagoj
Kategorio:Birdoj de Peruo
Kategorio:Birdoj de Kolombio
Kategorio:Birdoj de Ekvadoro
Kategorio:Birdoj de Venezuelo